[{"text_idx": "#000001", "text": "Cwmpawd Cymru \u2013 hyrwyddo rhagoriaeth coginio lleol"}, {"text_idx": "#000004", "text": "Cafwyd gwerthfawrogiad o\u2019r newydd o\u2019r sin fwyd leol yng Nghaerdydd a brwdfrydedd llewyrchus cynhyrchwyr, cyflenwyr a manwerthwyr bwyd lleol."}, {"text_idx": "#000006", "text": "Gan ein bod yn darparu\u2019r gorau o fwyd a diod i ystod eang o fusnesau a chwsmeriaid, mae\u2019n gyfle gwych i arddangos bwtri naturiol Cymru drwy weithio fwyfwy gyda mwy o gyflenwyr o Gymru. Rydym wedi ymuno a\u0302\u2019r cyflenwyr o Gaerdydd, Fabulous Welsh Cakes, ac yn defnyddio eu pice ar y ma\u0302n blasus fel cynnyrch o fri ym mhob un o\u2019n digwyddiadau."}, {"text_idx": "#000007", "text": "Rydym yn falch o hyrwyddo nifer o fusnesau lleol arloesol o bob cwr o Gymru, megis diodydd Flawsome, siocled Wickedly Welsh, a Puffin Produce. Mae hyn nid yn unig yn cefnogi\u2019r gadwyn gyflenwi leol, ond gall hefyd ymestyn eu cyrhaeddiad ledled y DU drwy\u2019r sefydliad ehangach yn y DU."}, {"text_idx": "#000008", "text": "Rydym hefyd wedi bod yn gweithio\u2019n agos gyda\u2019n Llysgennad Coginio, y Cogydd Bryn Williams, i sicrhau bod ysbryd bwyd a diod Cymru yn parhau i fod yn flaenllaw yn y cynnig busnes. Mae hyn yn rhywbeth y mae\u2019n angerddol amdano ac yn dod a\u0302 bywyd iddo mewn ffordd unigryw."}, {"text_idx": "#000009", "text": "Mae ein partneriaid yn cynnwys lleoliadau eiconig yng Nghymru, gan gynnwys Stadiwm Principality a Stadiwm Dinas Caerdydd, fel y gall trefnwyr cynadleddau ac ymwelwyr ddisgwyl profiad bwyd Cymreig go iawn. Rydym yn falch o gynnig blas ac ansawdd o\u2019r safon uchaf iddynt, gyda chynhwysion lleol a thymhorol wrth wraidd ein holl fwydlenni."}]